Jan Taks het reeds R3,5 miljard uitbetaal | Maroela Media
Die Suid-Afrikaanse Inkomstediens (SAID) het Maandag gesê hy het reeds R3,5 miljard se terugbetalings aan belastingbetalers gedoen sedert die belastingjaar vir digitale opgawes op 1 Julie geopen het.
Dit volg nadat die SAID aan die begin van die belastingseisoen vir digitale opgawes 'n probleem met sy eFiling-stelsel ondervind het.
Selfs met die tegniese foute het die SAID in die eerste week R1,5 miljard aan belastingbetalers uitbetaal wat hulle opgawes deur die SAID se nuwe app of die opgeknapte weergawe van eFiling ingedien het.
Die SAID skryf dit toe aan sy vermoë om vinniger opgawes te kan evalueer wanneer belastingbetalers sy digitale dienste benut. Dit maak dit dan vir die diens moontlik om terugbetalings binne sewe dae geldig te verklaar en uit te betaal, waar dit gewoonlik 30 dae neem as dit met die hand gedoen word.
SAID waarsku egter dat verifiëring steeds langer sal neem indien daar stawende dokumente van die belastingbetaler aangevra word.
Belastingbetalers wat hulle opgawes per hand by die SAID se fisieke takke wil indien, kan dit van 1 Augustus doen.
Die SAID het egter gevra dat belastingbetalers eerder van sy digitale dienste gebruik moet maak sodat sy personeel kan fokus op die ondersoek en vervolging van grootskaalse belastingontduikers, wat meer aandag van Jan Taks verg.
Jan Taks se digitale dienste beskik ook oor 'n kletsdiens en hulpforums om te verseker dat gebruikers regstreeks met personeel kan gesels om enige onsekerhede op te klaar.
Die SARS MobiApp kan by Apple se iStore of Google se Play Store op slimfone afgelaai word.
Die Inkomstediens het gesê hy is dankbaar dat soveel mense van sy digitale platforms gebruik maak en hy werk steeds hard daaraan om die proses om opgawes in te dien vir belastingbetalers verder te vereenvoudig.
Ek wag nog vir myne……
Wag ook nogsteeds……So hul is nie rerig so vinnig al het jy dit elektronies ingedien nie.
As hulle JOU skuld, kan jy wag….as jy HULLE skuld, is dit tickets met jou. Ek sukkel nog steeds met die konsep: Betaal meer as wat jy moet….en eis terug….nadat hulle met JOU geld rente verdien het? Dis net soos "Kry R50 000,00 terug as jy "hierdie kar" koop!!"…maar sowaar as vet sal die handelaar NIE die R50K van die koopprys aftrek nie…..Nee, jy betaal die VOL prys, betaal BTW op die VOL prys…en kry R50K terug? En dis nie net wanneer dit by kar koop kom nie….meeste supermarkte, petrol stasies en klere winkels "over charge" die kliënt…en gee hom… Lees meer »
Nee net klug spul kamstig almal audit self advidate in gee dat jy unemployed was lankal in gee maar Nog steeds in audit. Ag wee moet tog net nie die plaaslik kantoor probeer nie. Loop net rond koek en tee en winkel en haar salon verdwyn hul kry selfs 300000 as rebates a jaar as staats werkers en dan Wil hul Ander mense audit hul moet na hulself kyk. Nie eers te praat van die onbeskofte en onbehulpsame blanke aunties nie,moet hul tog nie pla nie. Tax ontduikers kan lekker slaap daai groep tel net die ure om. Bid maar… Lees meer »
Ek het myne darem al gekry. As jy seker maak al jou dokumentasie is ingegee presies wat jy op jou vorm verklaar het behoort jy nie probleme te he nie. Ek het myne en 'n vriend sin gedoen en as jou bank besonderhede verander het betaal hulle nie uit voor jy die dokumentasie ingevat het SARS toe nie.